ครม.เคาะวันซักฟอก “ตู่”!! 18 ก.ย. วันเดียวช็อตทิ้งทวน ก่อนสิ้นสมัยประชุมสามัญฯ
ครม.เคาะวันซักฟอก “ตู่”!! 18 ก.ย. วันเดียวช็อตทิ้งทวน ก่อนสิ้นสมัยประชุมสามัญฯ
ครม.เคาะวันซักฟอก “ตู่”!! 18 ก.ย. วันเดียวช็อตทิ้งทวน ก่อนสิ้นสมัยประชุมสามัญฯ
3 ก.ย. 2562

วันนี้(3 ก.ย.62) นายสนธิรัตน์ สนธิจิรวงศ์ รมว.พลังงาน ในฐานะเลขาธิการพรรคพลังประชารัฐ(พปชร.) กล่าวภายหลังการประชุมคณะรัฐมนตรี(ครม.)ว่า ที่ประชุมเห็นชอบให้วันที่ 18 กันยายนนี้ เป็นวันอภิปรายทั่วไปแบบไม่ลงมติ ตามมาตรา 152 ตามที่ฝ่ายค้านเสนอญัตติร้องขอ ซึ่งพล.อ.ประยุทธ์ จันทร์โอชา นายกรัฐมนตรี และรมว.กลาโหม จะเดินทางไปชี้แจงด้วยตัวเอง
ส่วนที่ไม่มีการกำหนดให้เป็นวันที่ 11-12 กันยายนนี้ตามที่วิปรัฐบาลเสนอนั้น เนื่องจากนายกฯมีภารกิจค่อนข้างมาก ส่วนวันที่ 16 กันยายนจะเป็นการประชุมที่วุฒิสภานัดสุดท้าย ขณะที่วันที่ 17 กันยายน จะเป็นการประชุมครม.
ขณะที่นายทรงศักดิ์ ทองศรี รมช.มหาดไทย กล่าวว่า ที่ประชุมครม.เห็นว่า ควรให้เป็นวันสุดท้ายของสมัยประชุมสภาฯ ในวันที่ 18 กันยายนนี้ ซึ่งต้องอภิปรายไม่เกินเวลาเที่ยงคืน จากนั้นจะปิดประชุมในวันที่ 19 กันยายน และนายกฯ ก็ไม่มีปัญหาที่จะไปชี้แจงสภาฯ
ทั้งนี้ เว็บไซต์ราชกิจจานุเบกษา เผยแพร่ พระราชกฤษฎีกา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่ได้มีการตราพระราชกฤษฎีกาเรียกประชุมรัฐสภา พ.ศ. 2562 ตั้งแต่วันที่ 22 พฤษภาคม พ.ศ. 2562 นั้น บัดนี้ จะสิ้นกำหนดเวลาหนึ่งร้อยยี่สิบวันตามสมัยประชุมสามัญประจำปี ครั้งที่หนึ่งในวันที่ 18 กันยายนนี้